Niava utdannet seg til musikklærer i Abidjan og Versailles fra 1966 til 1969 etter at han hadde tatt examen artium i Abidjan i 1966. Fra 1969 til 1975 studerte han fløyte ved Norges musikkhøgskole i Oslo, hvor han i 1977 tok initiativet til å etablere Center for Afrikansk kulturformidling – CAK. I 1988 fikk han Fritt Ords Honnør «for å øke den mellommenneskelige forståelse ved å spre kunnskap om afrikansk kultur i Norge og gjøre Norge bedre kjent i Afrika.» I 2021 debuterte Niava som skuespiller i Netflix-serien «Post Mortem: Ingen Dør på Skarnes» der han hadde en birolle som sykepleieren Mathieu.